Irska

**Irska** (; ), također **Republika Irska** (; ), suverena je država koja zauzima oko pet šestina ostrva Irske, na obali sjevernozapadne Evrope. Glavni i najveći grad je Dublin, smješten na istočnom dijelu ostrva, čije je gradsko područje dom jednoj trećini od 4,6 miliona stanovnika države. Država jedinu kopnenu granicu dijeli sa Sjevernom Irskom, dijelom Ujedinjenog Kraljevstva. Okružena je Atlantskim okeanom, s Keltskim morem na jugu, Prolazom Svetog Đorđa na jugoistoku i Irskim morem na istoku. Irska je unitarna, parlamentarna republika. Parlament (*Oireachtas*) sastoji se od donjeg doma (*Dáil Éireann* – "Skupština Irske") i gornjeg doma (*Seanad Éireann* – "Senat Irske"), sa izabranim predsjednikom (*Uachtarán*) koji uglavom ima ceremonijalnu ulogu, mada i dalje obavlja važne dužnosti. Predsjednika vlade, odnosno ministra (*Taoiseach* – "šef"), bira donji dom.

## Historija 
Oko 400 godine p. n. e. naselili su je Kelti. Kršćanstvo je počela primati u 5. vijeku n. e. Početkom 9. vijeka počeli su je napadati Vikinzi te Normani. Od 12. vijeka osvajaju je Englezi. Za razliku od Engleske, Irci su ostali katolici. Englezi su provodili niz mjera kako bi suzbili demokratski razvoj u Irskoj. Tada su se počele praviti bune protiv Engleza. 1916. godine digli su ustanak protiv Engleske koja je zapala u Prvi svjetski rat, i trajao je samo jednu sedmicu.

## Geografija 
[mini|desno|200p|[Dublin, glavni grad Irske]]
Irska zauzima otprilike pet šestina irskoga ostrva, a udaljena je osamdesetak kilometara od obale Velike Britanije. Zbog svojih bujno zelenih ostrva Irska je dobila naziv "smaragdno ostrvo". Na rubovima Irske nalazi se isprekidani lanac planina. Središnja je ravnica niska, manje od jedne šestine zemlje diže se iznad 200 m nadmorske visine, s brežuljcima i grebenima, koji se izdižu iz vapnenačke podloge. Ledenjaci ledenoga doba ostavili su iza sebe plodno tlo posuto stijenama. Česta su mala jezera poznata kao lough i tresetišta. Glavne su rijeke: Liffey, Blackwater, Clare i Shannon (najduža rijeka na britanskim ostrvima) široke i spore. Kraće i brže rijeke spuštaju se s rubova gorja prema obali. Najveći su lanci granitno gorje Wicklow na istoku i gorje Macqillicuddy's Reeks na krajnjem jugozapadu. Obalni je pojas najfascinantniji na zapadu, jer je stjenovit i duboko razveden, s mnogo spektakularnih klifova. Na krajnjem jugozapadu planine se pružaju u Atlantik nizom krševitih i širokih poluostrva međusobno razdvojenih zaljevima kao što su Dingle Bay i Bantry Bay.

## Vlada 
## Političke podjele 
Republika Irska je podijeljena na 26 grofovija:

## Privreda 
Irska ekonomija prije 1980. godine bila je *tradicionalno* ustrojena i ne naročito uspješna. Tada je Irska znatno zaostajala za Ujedinjenim Kraljevstvom i ostalom Zapadnom Evropom. U tadašnjoj irskoj ekonomiji poljoprivreda je imalo važniju ulogu. Od 1980. godine dolazi do velikih promjena.
Danas je Irska drugi svjetski najveći izvoznik računarskih programa. Gotovo trećina svih osobnih računara prodanih u Evropi proizvedena je u Irskoj, i to većinom u američkim kompanijama.

Uspoređujući razinu razvijenosti Irske i Ujedinjenog Kraljevstva, možemo zaključiti da je Irska, kao tradicionalno nerazvijena, uspjela u 20-ak godina dostignuti Ujedinjeno Kraljevstvo. Naprimjer, Irska je 1977. godine imala 65% nacionalnog bruto dohotka po stanovniku Ujedinjenog Kraljevstva, a 2000. godine taj broj je iznosio čak 93%. Jedan drugi pokazatelj navodi da je kupovna moć Iraca više nego Šveđana, Nijemaca, Francuza, Britanaca ili Italijana. Stopa inflacije u Irskoj je kontinuiranom padu, tako da je u novembru 2008 izmjerena stopa inflacije od 2,5% što je oko 1,5% manje od inflacije izmjerene u 2007.

Irska, do prije 20-tak godina, ekonomski zaostala zemlja, glavni privredni sektor joj je bila poljoprivreda. Idalje, poljoprivreda značajno doprinosi budžetu Irske Republike. Najzastupljenije kulture Irske su: ječam, pšenica i krompir.

Razvijeno je stočarstvo, te najviše ima goveda i ovaca. Osim toga razvijen je morski ribolov.

Najzastupljeniji rudarski resursi su: cink, bakar, srebro, olovo i kameni ugalj.

[mini|lijevo|250p|[Ostrvo Tory]]

## Stanovništvo 
## Kultura 
### Književnost 
* Oscar Wilde (1854–1900)
* George Bernard Shaw (1856–1950)

## Također pogledajte 
* Irski jezik
* Irska (ostrvo)
* Dublin
* Uskršnji ustanak
* Dan Svetog Patrika

## Reference 
## Vanjski linkovi 
* Áras an Uachtaráin - Službena stranica predsjednika
* Informacije o Republici Irskoj  - Službena vladina stranica
* Irske priče - Historija, geografija i trenutne afere u Irskoj
* Taoiseach - Službena stranica premijera
* Tithe an Oireachtais - Službena stranica parlamenta
* 2004 Stranica Vijeća Evrope o Irskoj
* Mapa Irske
* Vodič Irske

Irska

Kategorija:Ostrvske države
Kategorija:Države članice Vijeća Evrope
Kategorija:Države članice Evropske unije